
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανακατανομή θέσεων ειδικού επιστημονικού προσωπι¬ 
κού του Ν.Δ. 125/74, όπως τροποποιήθηκε με το Ν. 


609/77 . 1 

Έγκριση κοστολόγησης - εκτύπωση - διανομή διδα¬ 
κτικών βιβλίων . 2 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. φ. 479/132016 (1) 


Ανακατανομή θέσεων ειδικού επιστημονικού προσωπι¬ 
κού του Ν.Δ. 125/74, όπως τροποποιήθηκε με το 
Ν. 609/77. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τη διάταξη των άρθρων 5 και 7 του Ν. 660/77 «περί 
Υπουργείου Εθνικής Αμύνης και των Οργάνων της Ανωτά- 
της Διοικήσεως και ελέγχου των Ενόπλων Δυνάμεων» 
(ΦΕΚ Α' 218). 

β. Τις διατάξεις του Ν.Δ. 125/74 «περί προσλήψεως ει¬ 
δικού επιστημονικού προσωπικού» όπως τροποποιήθηκε 
με το Ν. 609/77. 

γ. Τη διάταξη του άρθρου 38 του Ν. 2109/92. 
δ. Τη με αριθμό Φ. 450/1/128262/ΑΣ 3330/20.7.77 
Απόφαση ΥΕΘΑ. 

ε. Το γεγονός ότι από την παρούσα απόφαση δεν προ- 
καλείται οικονομική επιβάρυνση στον Κρατικό Προϋπολο¬ 
γισμό. 

στ. Τη με αριθμό Υ 1944/9.12.92 Απόφαση Πρωθυ¬ 
πουργού και ΥΕΘΑ «Ανάθεση αρμοδιοτήτων στους Υφυ¬ 
πουργούς Εθνικής Αμύνης Ιωάννη Σταθόπουλο και Σπήλιο 
Σπηλιωτόπουλο (ΦΕΚ Β' 727). 
ζ. Τις υπηρεσιακές ανάγκες, αποφασίζουμε: 

1. Οι θέσεις των ειδικών επιστημόνων του ΥΕΘΑ που 
προβλέπονται στο ΝΔ125/74 όπως τροποποιήθηκε με το 
Ν. 609/77 και είχαν κατανεμηθεί με την υπ’ αριθ. Φ. 450/ 
1/128262/ΑΣ 3330/20.7.77 Απόφαση ΥΕΘΑ, ανακατα¬ 
νέμονται κατά επιτελείο ως κατωτέρω: 

α. Γενικό Επιτελείο Στρατού (ΚΕΤΕΣ) δέκα εννέα (19) 
θέσεις. 


β. Γενικό Επιτελείο Ναυτικού (ΓΕΤΕΝ) δέκα εννέα (19) 
θέσεις. 

γ. Γενικό Επιτελείο Αεροπορίας (ΚΕΤΑ) δέκα εννέα 
(19) θέσεις. 

δ. Γ ενικό Επιτελείο Εθνικής Αμύνης τρεις (3) θέσεις. 

2. Η ισχύς της παρούσης από της δημοσιεύσεώς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1993 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦- 

Αριθ. Φ 121/Β3/3943 (?) 

Έγκριση κοστολόγησης - εκτύπωση - διανομή διδακτι¬ 
κών βιβλίων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Διατάξεις του άρθρου 23 παρ. 3 του Ν. 1268/82 για 
τη δομή και λειτουργία των ΑΕΙ. 

2. Τις διατάξεις του άρθρου 22 του Ν. 2083/1992 (ΦΕΚ 
159 τ. Α') για τον εκσυγχρονισμό της Ανώτατης Εκπαίδευ¬ 
σης, αποφασίζουμε: 

1. Οι διατάξεις της υπουργικής απόφασης Φ. 121 /Β3/ 
2852 όπως ισχύει τροποποιούνται και συμπληρώνονται σε 
ενιαίο κείμενο, σύμφωνα με τα επόμενα άρθρα. 

2. Τα μέλη ΔΕΠ, στα οποία το αρμόδιο όργανο ανέθεσε 
τη διδασκαλία ορισμένου γνωστικού αντικειμένου, έχουν 
ανεξαρτησία και ελευθερία στο διδακτικό τους έργο. Αντί¬ 
στοιχα, έχουν καθήκον η διδασκαλία τους να καλύπτει όλη 
την ύλη του γνωστικού αντικειμένου, στο πλαίσιο του προ¬ 
γραμματισμού και των σχετικών αποφάσεων του τμήμα¬ 
τος. 

3. Οι εξετάσεις έχουν ως αντικείμενο την ύλη του αντί¬ 
στοιχου γνωστικού αντικειμένου του μαθήματος στο πλαί¬ 
σιο της ανεξαρτησίας και ελευθερίας της παραγράφου 2. 

4. Για την υποβοήθηση του διδακτικού και εξεταστικού 
έργου χορηγούνται, όπως ορίζεται στην παρ. 1 του άρθρου 
22 του Ν. 2083/92, στους δικαιούχους φοιτητές που πα¬ 
ρακολουθούν κάθε μάθημα τα διδακτικά βιβλία και άλλα 
βοηθήματα που ορίζει αυτή η απόφαση. 

5. Συγγραφέας του διδακτικού υλικού της προηγούμε- 

νης παραγράφου μπορεί να είναι οποιοδήποτε μέλος του 
ΔΕΠ ή και τρίτος, πλήν του λέκτορα κατά την πρώτη θη¬ 
τεία του, ο οποίος όμως έχει δικαίωμα συγγραφής σημειώ¬ 
σεων. Εφόσον πρόκειται για μετάφραση έργου ξένου δό¬ 
κιμου συγγραφέα, θα πρέπει στο βιβλίο να αναφέρεται σε 
ποιον ανήκουν τα δικαιώματα της ελληνικής έκδοσης ή το 
ονοματεπώνυμο εκείνου που το μετέφρασε, εφόσον δεν 
υπάρχει εκδότης. 

Άρθρο 2 

Επιλογή και είδη του διανεμόμενου διδακτικού υλικού 

1. Η συνέλευση του τομέα ή του τμήματος που είναι αρ¬ 
μόδιο για τη διδασκαλία του μαθήματος εγκρίνει τη δια¬ 
νομή στους φοιτητές διδακτικού υλικού με την προϋπό¬ 
θεση ότι ο συγγραφέας ή/και ανάλογα, ο εκδότης στον 
οποίον έχουν εκχωρηθεί τα συγγραφικά δικαιώματα έχει 
δηλώσει ενυπόγραφα προς τον αρμόδιο τομέα ότι αποδέ¬ 
χεται όλους τους όρους και τους περιορισμούς που ανα- 
φέρονται στην παρούσα απόφαση. 

2. Η γενική συνέλευση του αρμόδιου τομέα επιλέγει, 
ύστερα από πρόταση του διδάσκοντος ή και του άλλου του 
Τομέα και με διαδικασία που αυτή ορίζει, το διδακτικό βι¬ 
βλίο που καλύπτει με περισσότερη πληρότητα την ύλη του 
μαθήματος και, στην περίπτωση αγοράς από το εμπόριο, η 
προτεινόμενη τιμή αγοράς κρίνεται ως αρμόζουσα. Σε 
Α.Ε.Ι. που δεν υπάρχουν μέλη ΔΕΠ, ή τα υπάρχοντα δεν 
καλύπτουν όλα τα μαθήματα που διδάσκονται, το δικαί¬ 
ωμα πρότασης χορηγείτάι σε όλους τους διδάσκοντες, 
ανεξάρτητα από τη σχέση εργασίας τους με το πανεπιστή¬ 
μιο. Εφόσον διοριστούν μέλη Δ.Ε.Π., το δικαίωμα αυτό με¬ 
ταβιβάζεται σε αυτά. Στην περίπτωση που το βιβλίο προ- 
τείνεται να αγοραστεί από το εμπόριο, απαιτείται επι¬ 
πλέον έγκριση της Γ.Σ. του τμήματος και θεώρηση της 
σχετικής απόφασης από τον Πρύτανη ή τον Πρόεδρο της 
διοικούσας επιτροπής του Α.Ε.Ι. 

3. Οταν το μάθημα διδάσκεται κατά τμήματα από πε¬ 
ρισσότερα μέλη ΔΕΠ, εισηγούνται όλοι οι διδάσκοντες για 
το διδακτικό βιβλίο το οποίο πρέπει να διανεμηθεί. Αν δεν 
συμφωνούν, η Γ.Σ. του τμήματος, ύστερα από θετική εισή- 
Υηση του τομέα, μπορεί να εγκρίνει τη διανομή διαφορετι¬ 
κών διδακτικών βιβλίων, εφόσον αυτά πληρούν τις υπόλοι¬ 
πες προϋποθέσεις. 

Το βιβλίο θεωρείται ότι είναι ένα και όταν το έργο του 
ίδιου συγγραφέα ή περισσοτέρων συγγραφέων για το ίδιο 
γνωστικό αντικείμενο έχει εκτυπωθεί σε δύο ή περισσό¬ 
τερα τεύχη (τόμους), χωρίς υπέρβαση του ορίου των σελί¬ 
δων της παρ. 1 του άρθρου 7. 

4. Σε όλες τις περιπτώσεις η συνέλευση του τομέα έχει 
το δικαίωμα να μην εγκρίνει το προτεινόμενο διδακτικό βι¬ 
βλίο, αν αυτό δεν καλύπτει ικανοποιητικά και ορθά, σύμ¬ 
φωνα και με την παρ. 2 του άρθρου 1, όλα τα κύρια σημεία 
του μαθήματος με την αντίστοιχη βιβλιογραφία, όπως επί¬ 
σης αν ο συγγραφέας παραλείπει να το ανανεώνει με βάση 
το αναλυτικό πρόγραμμα σπουδών και τις εξελίξεις του 
αντικειμένου του, χωρίς όμως εξειδικευμένες αναλύ¬ 
σεις. 

5. Σε εξαιρετικές περιπτώσεις, και εφόσον τούτο κρι- 
θεί, ύστερα από έγγραφη αιτιολόγηση του προτείνοντος 
διδάσκοντα, απολύτως απαραίτητο για τη στήριξη του δι¬ 
δακτικού και εξεταστικού έργου, η συνέλευση του αρμό¬ 
διου τομέα μπορεί να αποφασίσει τη διανομή στους φοιτη¬ 
τές ενός ακόμη ειδικού βοηθήματος. Το πρόσθετο αυτό 


βοήθημα, εκτός από συμπληρωματικό της ύλης, μπορεί να 
είναι π.χ. και συλλογή με σύντομα αποσπάσματα κλασικών 
ελληνόγλωσσων κειμένων, κώδικες της ισχύουσας ελληνι¬ 
κής νομοθεσίας, μία συλλογή (ανθολογία) ξενόγλωσσων 
κειμένων για τα τμήματα ξένων γλωσσών και φιλολογιών ή 
οποιοδήποτε άλλο κείμενο που θα χαρακτηριστεί από τη 
Γ,Σ. του τομέα ως υποβοηθητικό για τη στήριξη του διδα¬ 
κτικού έργου του διδάσκοντος ή για την προετοιμασία των 
φοιτητών για τις εξετάσεις. Στις περιπτώσεις αυτές απαι¬ 
τείται και η έγκριση από τη Γ.Σ. του Τμήματος και τον Πρύ¬ 
τανη ή τον Πρόεδρο της διοικούσας επιτροπής του Α.Ε.Ι. 
Εφόσον πρόκειται για διδακτικό βιβλίο, το σύνολο των κο¬ 
στολογούμενων σελίδων, αφού αναχθούν σύμφωνα με το 
πρότυπο της παρ. 3 του άρθρου 4, δεν μπορούν να υπερ- 
βούν το πενήντα στα εκατό (50%) του ορίου που προβλέ¬ 
πει η παρ. 1 του άρθρου 7. 

Το ΥΠΕΠΘ, από τις οικείες πιστώσεις που εγγράφονται 
κατ’ έτος στον προϋπολογισμό του, διαθέτει στα Α.Ε.Ι. ει¬ 
δική πίστωση στο πλαίσιο της οποίας αυτό ορίζει τα επιμέ- 
ρους ξενόγλωσσα βοηθήματα που θα χρησιμοποιήσει. Η 
προμήθεια των βοηθημάτων αυτών, εφόσον είναι ξένων 
συγγραφέων, πραγματοποιείται από τα οικεία Α.Ε.Ι. σύμ¬ 
φωνα με τις ισχύουσες διατάξεις και την προβλεπόμενη 
από αυτές διαδικασία. 

Διδακτορικές διατριβές, διατριβές επί υφηγεσία και λε¬ 
ξικά, δεν μπορούν να διανεμηθούν ως διδακτικά βιβλία ή 
ειδικά βοηθήματα. 

Στους φοιτητές των τμημάτων Ιατρικής και Οδοντιατρι¬ 
κής εγκρίνονται προς διανομή, κατά τα οριζόμενα στην 
απόφαση αυτή, οι φτηνότεροι άτλαντες που κυκλοφορούν 
στο εμπόριο. 

Ειδικοί βιβλιογραφικοί οδηγοί ή συλλογές άρθρων και 
δημοσιευμάτων, εφόσον είναι απολύτως αναγκαία λόγω 
της ιδιαιτέρας φύσεως του διδασκομένου μαθήματος εί¬ 
ναι δυνατόν να διανεμηθούν ύστερα από ειδική και εμπε¬ 
ριστατωμένη απόφαση του Τομέα και έγκριση της Γεν. Συ¬ 
νέλευσης του Τμήματος. 

6. Τα μέλη του ΔΕΠ στα οποία έχει ανατεθεί η διδασκα¬ 
λία μαθήματος και τα οποία δεν διανέμουν δικό τους διδα¬ 
κτικό βιβλίο έχουν δικαίωμα να ζητήσουν από τον τομέα τη 
συμπληρωματική δωρεάν διανομή σε όλους τους φοιτητές 
δακτυλογραφημένων, ιφτά προτίμηση, σημειώσεών τους, 
που δεν μπορούν όμως να υπερβαίνουν τις 100 σελίδες. 

Οι σημειώσεις αυτές περιέχουν τις κύριες προσθήκες και 
αποκλίσεις της διδασκαλίας σε σύγκριση με το διανεμό¬ 
μενο διδακτικό βιβλίο και δεν δικαιολογούν συγγραφικά 
δικαιώματα. 

7. Η Γ.Σ. του Τομέα μπορεί να εγκρίνει τη δωρεάν δια¬ 
νομή σημειώσεων για την εργαστηριακή και κλινική 
άσκηση των φοιτητών, ανεξάρτητα από τυχόν σημειώσεις 
του κυρίως μαθήματος. Ο αριθμός των σελίδων των σημει¬ 
ώσεων στην περίπτωση αυτή δεν μπορεί να ξεπερνά τις 
100 σελίδες και δε δικαιολογούν συγγραφικά δικαιώ¬ 
ματα. 

Τα παραπάνω δεν ισχύουν αν πρόκειται για ανεξάρτητο 
εργαστηριακό μάθημα. 

8. Αν για τη διδασκαλία του μαθήματος δε διανέμεται βι¬ 
βλίο αλλά σημειώσεις, αυτές οφείλουν να είναι δακτυλο¬ 
γραφημένες, δεν υφίσταται ο περιορισμός των σελίδων 
της ανωτέρω παραγράφου 6, χαρακτηρίζονται ως πανεπι¬ 
στημιακές παραδόσεις, ελέγχονται από τον Τομέα ως 
προς την πληρότητα σύμφωνα με τις προηγούμενες παρα- 

γράφους του άρθρου αυτού και τυπώνονται για δύο τουλά¬ 
χιστον ακαδημαϊκά έτη σύμφωνα με τη διαδικασία εκτύ¬ 
πωσης του άρθρου 3 παρ. 1 εδ. α. 

Ο συγγραφέας δικαιούται συγγραφικά δικαιώματα, χω¬ 
ρίς υπέρβαση των σελίδων της παρ. 1 του άρθρου 7, αφού 
αναχθούν σύμφωνα με την παρ. 3 του άρθρου 4. 

9. Οι σημειώσεις και οι πανεπιστημιακές παραδόσεις 
αναπαράγονται με πολύγραφο ή φωτοτυπικό μηχάνημα με 
ευθύνη της επιτροπής ή της υπηρεσίας δημοσιευμάτων. 
Σε περίπτωση που ο αριθμός των αναπαραγόμενων αντι¬ 
τύπων είναι πάνω από διακόσια (200), μπορεί να εκτυπώ¬ 
νονται και με σύστημα ΟΡΡ5ΕΤ. Σε όλες τις περιπτώσεις η 
σχετική έγκριση δίνεται από τον Πρύτανη ή τον Πρόεδρο 
της διοικούσας επιτροπής ή τον Πρόεδρο της επιτροπής 
δημοσιευμάτων του αντίστοιχου Α.Ε.Ι. και σε βάρος των 
πιστώσεων του Α.Ε.Ι. 

Αρθρο 3 

Αρχές εκτύπωσης, κοστολόγησης και διανομής 

1. Τα διανεμόμενα στους φοιτητές βιβλία μπορεί να 
προέρχονται: 

α) Είτε από εκτύπωση με τη φροντίδα ή την επίβλεψη 
του Α.Ε.Ι., όπως ειδικότερα ορίζεται στο άρθρο 4, οπότε 
τόσο τα έξοδα εκτύπωσης όσο και τα συγγραφικά δικαιώ¬ 
ματα καταβάλλονται από το ΑΕΙ, σύμφωνα με την ισχύ- 
ουσα διαδικασία. Η εκτύπωση γίνεται για δύο (2) ακαδη¬ 
μαϊκά έτη. 

β) Είτε από εμπόριο, οπότε το κράτος για την αγορά του 
καταβάλλεται από το ΥΠΕΠΘ, εκτός από την περίπτωση 
ξενόγλωσσων βιβλίων την παρ. 5 του άρθρου 2. Η κοστο¬ 
λόγηση ισχύει για δύο (2) ακαδημαϊκά έτη, με προσαύξηση 
στο 2ο ακαδ. έτος της αύξησης του τιμαρίθμου του προη¬ 
γούμενου ημερολογιακού έτους. 

Βιβλία της πρώτης κατηγορίας δεν μπορούν να μεταπέ¬ 
σουν στη δεύτερη παρά μόνο εφόσον έχει: α) εξαντληθεί ο 
αρχικός χρόνος διανομής και β) υπάρχει βεβαιομένη από 
τον αρμόδιο τομέα αλλαγή ύλης που υπερβαίνει το είκοσι 
πέντε στα εκατό (25%). 

Σε όλες τις περιπτώσεις νέων εκδόσεων (από 1.9.93) τα 
βιβλία οφείλουν χρ έχουν αριθμό Ι8ΒΝ. 

2) Τα διδακτικά βιβλία ή βοηθήματα τα οποία έχουν δια¬ 
νεμηθεί στο παρελθόν με το σύστημα των συγγραφικών 
δικαιωμάτων ανατυπώνονται, εφόσον προταθούν από το 
διδάσκοντα και ο οικείος τομέας αποφασίσει την εκ νέου 
διάθεσή τους. Οποιαδήποτε ανατύπωση γίνεται για την 
κάλυψη των αναγκών των δύο τουλάχιστον επόμενων ακα¬ 
δημαϊκών ετών και ισχύει έστω κι αν αλλάξει ο διδάσκων ή 
και εν μέρει η ύλη του μαθήματος. Στην τελευταία περί¬ 
πτωση η διαφορά καλύπτεται με διανομή σημειώσεων. Για 
την ανατύπωση καταβάλλεται στις εκδοτικές επιχειρήσεις 
ποσοστό είκοσι στα εκατό (20%) ως εκδοτικό δικαίωμα 
και πέντε τοις εκατό (5%) κατ' έτος με βάση το τιμολόγιο 
της ανατύπωσης ως υποχρέωση της εκδοτικής επιχείρη¬ 
σης να αποθηκεύσει, να ασφαλίσει και να διανείμει τα 
αντίτυπα των βιβλίων στους φοιτητές απευθείας, εφόσον 
αυτό ζητείται από τη συμφωνία της ανατύπωσης. 

Αν υπάρχουν επαρκή αποθέματα από τα βιβλία αυτά πέ¬ 
ραν της διετίας, διανέμονται κανονικά και τα επόμενα έτη 
εφόσον υπάρχει σχετική έγκριση. Ανατύπωση για να συ¬ 
μπληρωθεί απαιτούμενος για ένα έτος αριθμός αντιτύπων 
δεν επιτρέπεται. Κατ’ εξαίρεση επιτρέπεται αν το διδα¬ 
κτικό βιβλίο ή βοήθημα ζητείται από άλλο ΑΕΙ ή άλλο 


τμήμα του αυτού ΑΕΙ κατά το δεύτερο έτος διανομής και ο 
τομέας βεβαιώνει ότι δεν υπάρχει άλλο κατάλληλο προς 
διανομή βιβλίο ή βοήθημα. Για τη διανομή ήδη δηλωθέ- 
ντων αποθεμάτων από εκτυπώσεις που έγιναν σύμφωνα 
με τις προϊσχύουσες σχετικές αποφάσεις, καταβάλλεται 
στις εκδοτικές επιχειρήσεις ποσοστό δέκα στα εκατό 
(10%) κατ' έτος επί του κόστους με βάση το τελευταίο τι¬ 
μολόγιο που εκδόθηκε. 

3) Τα διδακτικά βιβλία και βοηθήματα θα πρέπει να δια¬ 
νεμηθούν στους δικαιούμενους φοιτητές ως το τέλος της 
τρίτης εβδομάδας του Οκτωβρίου, εφόσον πρόκειται για 
μαθήματα του χειμερινού εξαμήνου, και ως το τέλος του 
Φεβρουάριου, εφόσον πρόκειται για μαθήματα του εαρι¬ 
νού εξαμήνου, και πάντως όχι πέραν των είκοσι (20) ημε¬ 
ρών από το τέλος της εξεταστικής περιόδου που προηγεί¬ 
ται των ημερομηνιών αυτών. Γ ια το λόγο αυτό οι τομείς θα 
πρέπει να κάνουν τις αναθέσεις των μαθημάτων μέχρι 31 
Μαρτίου και να αποφασίσουν για τα διδακτικά βιβλία και 
βοηθήματα, ώστε οι διδάσκοντες, να καλύψουν τις παρα¬ 
πάνω προθεσμίες. Οι συγγραφείς, καθώς επίσης και οι 
εκδοτικές επιχειρήσεις θα πρέπει να έχουν εις χείρας 
τους εγκαίρως τις αποφάσεις Τομέα, προκειμένου να 
αποδεχθούν τους όρους της παρούσας απόφασης και να 
τις υπογράφουν θέτοντας παράλληλα και ημερομηνία 
αποδοχής της απόφασης. Κάθε υπαίτια εκ μέρους των αρ¬ 
μοδίων οργάνων των ΑΕΙ καθυστέρηση ως προς την παρά¬ 
δοση στους συγγραφείς ή στις εκδοτικές επιχειρήσεις των 
εγκεκριμένων αποφάσεων πλέον και πειθαρχικών κυρώ¬ 
σεων αναστέλλει για ίσο χρονικό διάστημα (το οποίο δεν 
μπορεί να υπερβεί τις τρεις (3) εβδομάδες) την τήρηση 
των προθεσμιών που αναφέρονται στις παρ. 3 και 5 του 
παρόντος άρθρου. 

4) Τα διδακτικά βιβλία και βοηθήματα του εμπορίου θα 
κοστολογούνται, με βάση τις παρ. 2 και 3 του άρθρο 4, για 
διανομή για δύο ακαδημαϊκά έτη από την επιτροπή που 
προβλέπεται από το άρθρο 84 του Π.Δ. 147/76 «Περί Ορ¬ 
γανισμού της Κεντρικής Υπηρεσίας του ΥΠ.Ε.Π.Θ.» και 
συγκροτήθηκε με τη Β3/4357/90 (ΦΕΚ 676 Β') υπουρ¬ 
γική απόφαση όπως τροποποιήθηκε με τις Β3/2540/90 
(ΦΕΚ 465 Β ) και Β3/3805/92 (ΦΕΚ 538 Α ) όμοιες απο¬ 
φάσεις, εφόσον οι αποφάσεις των τομέων υποβληθούν 
στην επιτροπή μαζί με την αίτηση και τα υπόλοιπα απαι- 
τούμενα από την παρ. 5 δικαιολογητικά κοστολόγησης 
εντός των εξής προθεσμιών: 

α) Μέχρι 31 Μαΐου εκάστου έτους για βιβλία των οποίων 
η διανομή έχει εγκριθεί για μαθήματα του χειμερινού εξα¬ 
μήνου του επόμενου ακαδημαϊκού έτους, οπότε και πρέ¬ 
πει να κοστολογηθούν ως 31 Ιουλίου και 

β) Μέχρι 31 Οκτωβρίου για βιβλία των οποίων η διανομή 
έχει εγκριθεί για μαθήματα του εαρινού εξαμήνου του 
ίδιου ακαδημαϊκού έτους, οπότε και θα πρέπει να κοστο¬ 
λογηθούν ως 20 Δεκεμβρίου. 

Πέραν των ανωτέρων προθεσμιών δεν θα γίνονται δε¬ 
κτές αιτήσεις. 

Μέχρι της νομοθετικής ρύθμισης του θέματος, στην 
επιτροπή θα συμμετέχουν συμβουλευτικά και χωρίς δικαί¬ 
ωμα ψήφου ένας εκπρόσωπος του ΟΕΔΒ και ένας εκπρό¬ 
σωπος των εκδοτών που θα ορίζεται από την ομοσπονδία 
τους. 

Η ίδια επιτροπή θα κοστολογήσει και τα διδακτικά βιβλία 
που θα διανεμηθούν στους σπουδαστές των εκκλησιαστι¬ 
κών Παιδαγωγικών Ακαδημιών και των ανώτερων εκκλη- 

σιασπκών σχολών σύμφωνα με την παρ. 11 του άρθρου 69 
του Ν, 1566/85. 

5) Η τιμή των βιβλίων του εμπορίου δεν επιτρέπεται να 
υπερβαίνει την εγκριθείσα από τη Γ.Σ. του οικείου τομέα 
αρμόζουσα τιμή και θα ορίζεται ως 3 φορές μεγαλύτερη 
του ενδεικτικού κόστους πρώτης έκδοσης που θα προκύ¬ 
πτει από το έντυπο ανάλυσης κόστους (βλέπε δικαιολογη- 
τικό δ κατωτέρω) ή 2, 6 φορές αν πρόκειται για μετά¬ 
φραση ξενόγλωσσης έκδοσης. 

Για την κοστολόγηση λαμβάνεται υπόψη οπωσδήποτε, 
εκτός από όσα καθορίζονται στην παράγραφο 2 (όσον 
αφορά την πράξη του ΟΕΔΒ) του άρθρου 4 καθώς και στην 
παρ. 1 του άρθρου 7 (συμπεριλαμβανομένης και της υπέρ¬ 
βασης του 20%), και ο αριθμός των αντιτύπων που υπολο¬ 
γίζεται να διανεμηθούν συνολικά στη διετία και ο οποίος 
δημοσιεύεται στο ΦΕΚ μαζί με την απόφαση. Το κόστος 
ανά αντίτυπο θα υπολογίζεται θεωρώντας ότι ο ελάχιστος 
αριθμός εκτυπωθέντων βιβλίων είναι 500 για τις περιπτώ¬ 
σεις που ο αριθμός των αντιτύπων που θα διανεμηθούν θα 
είναι μικρότερος του 500. Αλλιώς θα λαμβάνεται υπόψη ο 
δημοσιευμένος αριθμός, αυξημένος κατά 15%. Στην περί¬ 
πτωση που το βιβλίο διανέμεται σε περισσότερα από ένα 
τμήματα του ιδίου ή άλλου Α.Ε.Ι. ή Τ.Ε.Ι., για τον αριθμό 
των αντιτύπων υποβάλλεται υπεύθυνη δήλωση του εκδότη 
ή συγγραφέα προς την επιτροπή κοστολόγησης απαραιτή- 
τως μαζί με τα λοιπά σχετικά δικαιολογητικά και τα οποία 
είναι: α) αίτηση του εκδότη, β) απόφαση έγκρισης διανο¬ 
μής από τον (ή τους) αρμόδιο τομέα, γ) υπεύθυνη δήλωση 
ότι είναι αποκλειστικός διαθέτης του βιβλίου, δ) συμπλη¬ 
ρωμένο έντυπο ανάλυσης κόστους για τα απαιτούμενα για 
μία διετία αντίτυπα, από όπου θα προκύπτει το κόστος ανά 
αντίτυπο, σύμφωνα με τις τιμές που καθορίζει με πράξη 
του ο ΟΕΔΒ στην αρχή κάθε έτους (άρθρο 4. παρ. 2) και ε) 
ένα αντίτυπο του βιβλίου προς κοστολόγηση. 

Καθυστέρηση στην υποβολή των ορθών δικαιολογητι- 
κών δε δικαιολογεί και παράταση των προθεσμιών της 
ανωτέρω παρ. 4. 

Σε περίπτωση που το βιβλίο θα συνεχίσει να διανέμεται 
και πέραν της πρώτης διετίας με το ίδιο περιεχόμενο, η 
τιμή κοστολόγησης θα καθορίζεται με βάση την προηγού¬ 
μενη τιμή μειωμένη κατά 25% και προσαυξανόμενη κατά 
τον τιμάριθμο του προηγούμενου έτους. 

Ουδεμία διανομή θα εξοφλείται εφόσον δεν περιλαμβά¬ 
νεται στην αρχική δήλωση (πλην της περιπτώσεως του τε¬ 
λευταίου εδαφίου της παρ. 1 του άρθρου 8) ή εφόσον ο 
αριθμός αντιτύπων διαφέρει πάνω από τριάντα στα εκατό 
(30%) του δημοσιευθέντος στο ΦΕΚ, εκτός αν ο συγγρα¬ 
φέας δεχθεί να ανακοστολογηθεί. 

Από την ίδια επιτροπή της παρ. 4 θα εξετάζονται αιτή¬ 
σεις ανακοστολόγησης, εφόσον αυτές υποβληθούν από 
τους εκδότες ή συγγραφείς - εκδότες εντός 20 ημερών 
από την κοστολόγησή τους. Σε αντίθετη περίπτωση θεω¬ 
ρείται ότι αποδέχονται την κοστολόγηση. 

6. Τα αντίτυπα των βιβλίων που κατατίθενται για κοστο¬ 
λόγηση, μετά την κοστολόγησή τους διατίθενται στον ει¬ 
δικό λογαριασμό Μαθητικής Πρόνοιας για τον εμπλουτι¬ 
σμό βιβλιοθηκών δευτεροβάθμιας εκπαίδευσης και δημο¬ 
σίων βιβλιοθηκών ή για ερευνητικούς σκοπούς. Η επιλογή 
των βιβλίων που θα αποστέλλονται θα γίνεται από τριμελή 
επιτροπή αποτελούμενη από υπαλλήλους α) του τμήματος 
Φοιτητικής Μέριμνας της Δ/νσης Σπουδών και Φοιτητικής 
Μέριμνας, β) της Δ/νσης Σπουδών της Β/θμιας Εκπ/σης 


και γ) της Υπηρεσίας Βιβλιοθηκών του ΥΠΕΠΘ. Η γραμμα¬ 
τειακή υποστήριξη της επιτροπής γίνεται από την Υπηρε¬ 
σία της Μαθητικής Πρόνοιας. 

7. Δεν επιτρέπεται να διανεμηθούν στους φοιτητές από 
το χειμερινό εξάμηνο του ακαδ. έτους 1994 - 95 και εφε- 
ξήζ βιβλία ή βοηθήματα που εκδόθηκαν σύμφωνα με την 
Η/86811/76 (ΦΕΚ 1257 Β') υπουργική απόφαση. 

8. Οποιαδήποτε απόκκλιση είτε στο είδος της εκτύπω¬ 
σης είτε στον αριθμό των σελίδων, όπως αυτά ορίζονται 
στην παρούσα απόφαση, οφείλει να συνοδεύεται από 
απόφαση της Γ.Σ. του οικείου Τμήματος ύστερα από πλή¬ 
ρως αιτιολογημένη εισήγηση του αρμόδιου τομέα. 

Άρθρο 4 

Εκτύπωση διδακτικού υλικού με φροντίδα ή επίβλεψη 
από το ΑΕΙ 

1. Τα διδακτικά βιβλία και τα άλλα βοηθήματα .που 
εγκρίνονται από τη συνέλευση του τομέα για να διανεμη¬ 
θούν στους δικαιουμένους φοιτητές, μπορούν να παραδί- 
δονται από τα ΑΕΙ προς εκτύπωση είτε στο πανεπιστη¬ 
μιακό τυπογραφείο, εφόσον υπάρχει, είτε στον Οργανι¬ 
σμό Έκδοσης Διδακτικών Βιβλίων (ΟΕΔΒ), είτε σε εκδο¬ 
τική επιχείρηση είτε τέλος να τυπώνονται με τη φροντίδα 
του συγγραφέα και επίβλεψη του ΑΕΙ. Σε όλες τις περι¬ 
πτώσεις ιδιαίτερη πρόνοια πρέπει να λαμβάνεται ώστε να 
τηρηθούν οι ημερομηνίες των παραγράφων 3 και 4 του άρ¬ 
θρου 3. 

2. Ο υπολογισμός της δαπάνης για αυτές τις εκτυπώ¬ 
σεις γίνεται από την επιτροπή δημοσιευμάτων κάθε ΑΕΙ 
αποκλειστικά από τις τιμές που καθορίζει, με πράξη του 
στην αρχή κάθε νέου έτους, ο ΟΕΔΒ. Ο ΟΕΔΒ διαμορφώ¬ 
νει τις τιμές αφού προηγουμένως λάβει υπόψη και εκτιμή¬ 
σει τις προτάσεις που ενδεχόμενα θα του έχει υποβάλλει η 
επαγγελματική ένωση των εκδοτών. Ειδικά για το χαρτί, ο 
Ο.Ε.Δ.Β. καθορίζει το Φεβρουάριο και τον Αύγουστο κάθε 
χρόνου τιμή για χαρτί από καθαρό χημικό πολτό 100% και 
βάρους 80 γραμμαρίων ανά ιπ*, η οποία και χρησιμοποιεί¬ 
ται στην κοστολόγηση όλων των περιπτώσεων εκτύπωσης 
του άρθρου 3. Δεν επιτρέπεται εκτύπωση σε χαρτί μικρό¬ 
τερου βάρους φύλλου. 

3. Ως πρότυπος σελίδα για την έγκριση της δαπάνης του 
πάσης φύσεως διδακτικού υλικού θεωρείται σελίδα που 
έχει διαστάσεις 17 χ 24 εκατοστά και διάσταση κειμένου 
πλάτους 11.7 εκατοστών και ύψους 19 εκατοστών. Η σε¬ 
λίδα αυτή πρέπει να περιλαμβάνει τουλάχιστον 40 στίχους 
με 26 τετράγωνα ο καθένας, με στοιχεία των 10 στιγμών 
(καθ’ ύψος και πλάτος, δηλαδή τουλάχιστο 65 κτυπή¬ 
ματα). 

4. Με οποιοδήποτε τρόπο κι αν γίνει η έκδοση, είναι δυ¬ 
νατό να ανατίθεται σε εκδοτική επιχείρηση ή αποθή¬ 
κευση, ασφάλεια και διανομή των αντιτύπων των βιβλίων 
απευθείας στους φοιτητές, οπότε της καταβάλλεται πο¬ 
σοστό πέντε στα εκατό (5%) ετησίως με βάση το κοστολό¬ 
γιο της έκδοσης. Το ίδιο ποσοστό μπορεί, ύστερα από 
απόφαση του Πρυτανικού Συμβουλίου, να ισχύει και στην 
περίπτωση που η διανομή γίνεται από την υπηρεσία (ή επι¬ 
τροπή) δημοσιευμάτων του ΑΕΙ. 

5. Στην περίπτωση που η εκτύπωση γίνεται από την 
Υπηρεσία (ή Επιτροπή) Δημοσιευμάτων ο συγγραφέας 
παραδίνει το υπό έκδοση υλικό σε αυτή με προϋποθέσεις 
οι οποίες καθορίζονται από την ίδια και οι οποίες δεν μπο¬ 
ρεί να είναι αντίθετες σε όσα αναφέρονται στην παρούσα 

απόφαση. Η εκτύπωση μπορεί να γίνει είτε στο πανεπι¬ 
στημιακό τυπογραφείο, εφόσον υπάρχει, είτε σε εκδοτική 
επιχείρηση. 

6. Όταν η εκτύπωση γίνεται από τον ΟΕΔΒ: 

α) Ο συγγραφέας έχει υποχρέωση να παραδίνει τα ολο¬ 
κληρωμένα ευανάγνωστα και οριστικά χειρόγραφά του 
τουλάχιστον οκτώ (8) μήνες πριν από την έναρξη του εξα¬ 
μήνου στο οποίο θα γίνει η διανομή. 

β) Ο συγγραφέας που παρέδωσε στον ΟΕΔΒ χειρό¬ 
γραφα έχει την υποχρέωση να επιμελήθεί προσωπικά δύο 
διορθώσεις των τυπογραφικών δοκιμίων. Ο συνολικός 
αριθμός των διορθώσεων δεν μπορεί να υπερβεί τις τρεις. 
Τα δοκίμια πρέπει να επιστρέφονται στον ΟΕΔΒ διορθω¬ 
μένα μέσα στην τασσόμενη προθεσμία. Η προθεσμία αυτή 
προσδιορίζεται με μέτρο την αντιστοιχία μιας εργάσιμης 
μέρας για κάθε δύο (2) δεκαεξασέλιδα τυπογραφικά δοκί¬ 
μια. Αν ο συγγραφέας δεν τηρήσει αυτή την προθεσμία, ο 
ΟΕΔΒ δεν προχωρεί στην εκτύπωση. Ο συγγραφέας δεν 
έχει δικαίωμα να τροποποιήσει το κείμενο του χειρόγρα¬ 
φου στο στάδιο των διορθώσεων των τυπογραφικών δοκι¬ 
μίων. 

γ) Μετά την ολοκλήρωση της εκτύπωσης και βιβλιοδε¬ 
σίας τα αντίτυπα φυλλάσσονται σε αποθήκη του ΟΕΔΒ, ο 
οποίος παραδίνει κάθε φορά τόσο αριθμό αντιτύπων όσα 
χρειάζονται για κάθε διανομή. Η παράδοση των αντιτύπων 
γίνεται στην υπηρεσία (ή επιτροπή) δημοσιευμάτων του 
αντιστοίχου ΑΕΙ. 

7. Όταν η έκδοση εγκεκριμένων διδακτικών βιβλίων και 
βοηθημάτων γίνεται με τη διαμεσολάβηση εκδοτικής επι¬ 
χείρησης: 

α) Το κόστος επιβαρύνεται με προσαύξηση ποσοστού 
είκοσι στα εκατό (20%) ως εκδοτικού δικαιώματος. Στον 
υπολογισμό του κόστους υπολογίζεται και η αξία του χαρ¬ 
τιού, με την τιμή η οποία καθορίζεται στο τέλος Απριλίου 
και Σεπτεμβρίου κάθε έτους από τον ΟΕΔΒ, ύστερα από 
σχετική έρευνα της αγοράς. 

β) Το εκδοτικό δικαίωμα για το βιβλίο που διανέμεται 
στους φοιτητές συνοδεύεται αναπόσπαστα και από την 
υποχρέωση της εκδοτικής επιχείρησης να αποθηκεύσει, 
να ασφαλίσει και να διανείμει τα αντίτυπα απευθείας 
στους δικαιουμένους φοιτητές. 

γ) Η σύμπραξη εκδοτικής επιχείρησης στην έκδοση δι¬ 
δακτικού βιβλίου που διανέμεται στους δικαιούμενους 
φοιτητές αναγνωρίζεται από το Υπουργείο Εθνικής Παι¬ 
δείας και θρησκευμάτων, μόνο αν γίνεται με την ανεπιφύ¬ 
λακτη αποδοχή εκ μέρους της εκδοτικής επιχείρησης 
όλων των όρων και υποχρεώσεων που προκύπτουν από 
την παρούσα απόφαση. 

8. Ο συγγραφέας έχει την ευχέρεια να αναλάβει μόνος 
του την έκδοση εγκεκριμένου βιβλίου, οπότε αναλαμβάνει 
ο ίδιος όλες τις διαδικασίες εκτύπωσης, φύλαξης και δια¬ 
νομής του βιβλίου. Για συγγραφείς μη υπόχρεους σε έκ¬ 
δοση τιμολογίων, ο αγοραστής, δηλαδή το ΥΠΕΠΘ ή το 
ΑΕΙ, εκδίδει τιμολόγιο κατά το άρθρο 12 παρ. 5 του ΚΦΣ 
(Π.Δ. 186/1992). 

Αρθρο 5 

Πρόβλεψη και πληρωμή ενταλμάτων 

1. Το ΥΠ.Ε.Π.Θ. από τις οικείες πιστώσεις που εγγρά- 
φονται κατ’ έτος στον προϋπολογισμό του, διαθέτει στα 
Α.Ε.Ι. ειδική πίστωση για την κάλυψη για το ανάλογο έτος 
των δαπανών έκδοσης και αμοιβής συγγραφέων των διδα¬ 


κτικών βιβλίων και των άλλων βοηθημάτων των ΑΕΙ, όταν η 
έκδοση γίνεται με τη διαμεσολάβηση του γραφείου δημο¬ 
σιευμάτων ή του εκδοτικού οίκου ή του ίδιου του συγγρα¬ 
φέα. 

2. Γ ια κάθε εγκεκριμένο βιβλίο, βοήθημα ή πανεπιστη¬ 
μιακές παραδόσεις που έχουν διανεμηθεί στους δικαιου- 
μένους φοιτητές σύμφωνα με το ενδεικτικό πρόγραμμα 
σπουδών, υποβάλλεται από τον διενεργήσαντα τη διανομή 
στο Δ/ντή του αντίστοιχου Τομέα κατάσταση των φοιτη¬ 
τών οι οποίοι το παρέλαβαν δωρεάν. Στη συνέχεια αυτός, 
αφού εκτιμήσει την ορθότητα του αριθμού, εκδίδει βεβαί¬ 
ωση στην οποία σημειώνει: α) το ονοματεπώνυμο του συγ¬ 
γραφέα, β) τον τίτλο του βιβλίου ή του βοηθήματος, γ) την 
έκταση του βιβλίου σε ανηγμένες σελίδες, δ) τον τίτλο του 
αντίστοιχου μαθήματος, το εξάμηνο σπουδών και τις ώρες 
διδασκαλίας, ε) τον τρόπο και το είδος έκδοσης και στ) τον 
αριθμό των φοιτητών που το παρέλαβαν. Η βεβαίωση 
αυτή, αφού επικυρωθεί από το τμήμα για το γνήσιο της 
υπογραφής, χρησιμεύει στην έκδοση των αντίστοιχων 
ενταλμάτων πληρωμής προς τους δικαιούχους. 

3. Η κυριότητα των αντιτύπων που τυπώθηκαν με δα¬ 
πάνη του ΑΕΙ ανήκει σ’ αυτό ως τη στιγμή της διανομής 
στους φοιτητές. Κάθε πρόσωπο που έχει στην κατοχή του 
τα αντίτυπα αυτά και εμποδίζει την εμπρόθεσμη διανομή 
τους στους φοιτητές ή παραλείπει την εκπλήρωση της 
αντίστοιχης υποχρέωσης που έχει, ευθύνεται για υπεξαί¬ 
ρεση. 

4. Η ποιοτική και ποσοτική παραλαβή των βιβλίων που 
τυπώνονται με τη φροντίδα της υπηρεσίας (ή επιτροπής) 
δημοσιευμάτων ή συγγραφέα ή εκδότη, γίνεται διαμέσου 
της υπηρεσίας (ή επιτροπής) δημοσιευμάτων από τριμελή 
επιτροπή που ορίζεται από τον Πρύτανη ή από τον Πρόε¬ 
δρο της διοικούσας επιτροπής κάθε ΑΕΙ. 

Γ ια τα βιβλία που τυπώνονται με τη φροντίδα του ΟΕΔΒ 
η παραλαβή αυτή γίνεται από τον ΟΕΔΒ. 

5. Κάθε ΑΕΙ οφείλει ως το τέλος Ιουνίου κάθε έτους να 
αποστείλει στο ΥΠΕΠΘ κατάσταση ανά τμήμα με τους τί¬ 
τλους και τους συγγραφείς των βιβλίων που εγκρίθηκαν να 
διανεμηθούν στο επόμενο ακαδ. έτος. 

Αρθρο 6 

Αριθμός εντύπων 

Η εκτύπωση των διδακτικών βιβλίων και βοηθημάτων 
που εκδίδονται από το ΑΕΙ γίνεται σε τόσα αντίτυπα όσα 
προβλέπεται ότι θα διανεμηθούν σε δύο συνεχόμενα ακα¬ 
δημαϊκά έτη, με προσαύξηση τρία στα εκατό (3%) του 
αριθμού για δωρεάν διάθεση από το συγγραφέα σε πρό¬ 
σωπα της δικής του εκλογής και με τη δική του φροντίδα. 
Τα αντίτυπα αυτά δεν μπορεί να είναι σε καμιά περίπτωση 
λιγότερα από 10 ούτε περισσότερα από 30. Ο αριθμός 
αντιτύπων των διδακτικών βιβλίων που εκδίδονται από τον 
Ο.Ε.Δ.Β. θα προσαυξάνεται κατά 10 αντίτυπα, τα οποία 
χρησιμοποιεί ο Ο.Ε.Δ.Β. για τον ποσοτικό και ποιοτικό 
έλεγχο των βιβλίων, από την ειδική προς τούτο επιτροπή, 
καθώς και για το αρχείο των εκδόσεών του. 

Επίσης, κατά την πρώτη έγκριση, πέντε αντίτυπα κατα¬ 
τίθενται στην κεντρική βιβλιοθήκη του ΑΕΙ και ανά ένα 
αντίτυπο αποστέλλεται σε προκαθορισμένο κατάλογο βι¬ 
βλιοθηκών, που θα εκδοθεί από το ΥΠ.Ε.Π.Θ. και όπου θα 
συμπεριλαμβάνονται οι κεντρικές βιβλιοθήκες των άλλων 
ΑΕΙ τα οποία διαθέτουν αντίστοιχα τμήματά. Η αξία των 
αντιτύπων αυτών θα επιβαρύνει, (με βάση επίσημες απο- 

δείξεις αποστολής ή παραλαβής), ανάλογα το ΥΠΕΠΘ ή το 
ΑΕΙ, εφόσον ο συνολικός αριθμός διανομής δεν υπερβαί-, 
νει τα τετρακόσια (400) αντίτυπα. Αλλιώς θα βαρύνει τον 
εκδότη. 

Αρθρο 7 

Προδιαγραφές των εκδόσεων 

1. Το μέγεθος του διδακτικού βιβλίου και η καταβολή 
των συγγραφικών δικαιωμάτων του άρθρου 9 της απόφα¬ 
σης αυτής καθορίζονται για κάθε εξαμηνιαίο μάθημα από 
τους ακόλουθους περιορισμούς των σελίδων: 
α) για μάθημα μιας εβδομαδιαίας ώρας ως 100 σελίδες 
β) για μάθημα δύο εβδομαδιαίων ωρών ως 200 σελίδες 
γ) για μάθημα τριών εβδομαδιαίων ωρών ως 300 σελίδες 
δ) για μάθημα τεσσάρων εβδομαδιαίων ωρών ως 400 
σελίδες 

ε) για μάθημα πέντε και πάνω εβδομαδιαίων ωρών ως 
500 σελίδες. 

Ο αριθμός των σελίδων υπολογίζεται με το πρότυπο της 
παρ. 3 του άρθρου 4 και οι ώρες θεωρούνται ως ώρες πα¬ 
ραδόσεων και όχι μικτές με ασκήσεις ή εργαστήρια, βεβαι¬ 
ώνονται δε από τον αρμόδιο Τομέα. Σε περίπτωση που ένα 
βιβλίο διδάσκεται σε διαφορετικά υποχρεωτικά μαθήματα 
σε δύο εξάμηνα στο ίδιο τμήμα, ο αριθμός των σελίδων 
υπολογίζεται για το άθροισμα των ωρών παραδόσεων. Αν 
το βιβλιό διανέμεται σε περισσότερα τμήματα ή ΑΕΙ, λαμ- 
βάνονται υπόψη οι περισσότερες ώρες διδασκαλίας με¬ 
ταξύ των αρχικά δηλωθέντων τομέων. 

Ο συγγραφέας έχει δικαίωμα να γράψει και να εκτυπώ¬ 
σει το βιβλίο του σε μεγαλύτερη έκταση. Η επιπλέον δα¬ 
πάνη επιβαρύνει το ΑΕΙ μέχρι υπέρβαση είκοσι στα εκατό 
(20%), εφόσον η Γ.Σ. του αντίστοιχου τομέα το εγκρίνει, 
ενώ το τυχόν υπόλοιπο επιβαρύνει τον ίδιο προσωπικά, 
ανεξάρτητα του τρόπου έκδοσης. Το βιβλίο όμως διανέ¬ 
μεται στους δικαιουμένους φοιτητές ολόκληρο. 

Στην περίπτωση που το βιβλίο αποτελεί μετάφραση ξε¬ 
νόγλωσσης έκδοσης, για τυχόν επιπλέον σελίδες κατα¬ 
βάλλεται μόνο το κόστος εκτύπωσης, με την προϋπόθεση 
της παρ. 8 του άρθρου 3, χωρίς αυτό να επεισέρχεται ευ¬ 
θέως στον προσδιορισμό του κόστους της μονάδος (άρ¬ 
θρο 3 παρ. 5). 

2. Για τον υπολογισμό του αριθμού των σελίδων λαμβά- 
νονται υπόψη ο πρόλογος, η εισαγωγή, τα περιεχόμενα, 
τα ευρετήρια, η βιβλιογραφία και τα παραρτήματα. Δε 
λαμβάνονται όμως υπόψη: 

α) οι λευκές (άγραφες) σελίδες, 
β) τα λευκά (άγραφα) τμήματα σελίδων, αν υπερβαίνουν 
το είκοσι στα εκατό (20%) της σελίδας του βιβλίου, 
γ) ο ψευδότιτλος και οι επαναλήψεις του εξώφυλλου και 
δ) οι σελίδες που φέρουν μόνο έναν τίτλο (π.χ. περιεχό¬ 
μενα, παράρτημα). 

Τμήματα σελίδων που καλύπτονται από πίνακες, δια¬ 
γράμματα ή απεικονίσεις, μαθηματικούς τύπους και άλλες 
παρεμφερείς σχέσεις σε μη ειδικά βιβλία θεωρούνται κα¬ 
νονικά τμήματα σελίδας και για την κοστολόγηση, εφόσον 
δεν είναι υπερβολικά μεγενθυμένα. 

3. Γ ια διαφορετικό μέγεθος σελίδας ή διαστάσεων κει¬ 
μένου ή μορφής κειμένου θα γίνεται αναγωγή στη βασική 
στοιχειοθετημένη σελίδα του άρθρου 4 παρ. 3, και στη συ¬ 
νέχεια θα εφαρμόζεται η παράγραφος 1 του άρθρου αυ¬ 
τού. 


Η αναγωγή γίνεται από τον εκδότη και αναγράφεται στο 
σχετικό έντυπο έγκρισης. Το ΑΕΙ ή το ΥΠΕΠΘ διατηρούν 
το δικαίωμα ελέγχου της ακρίβειας του υπολογισμού. 
Εσφαλμένη αναγωγή μεγαλύτερη του 10% επισύρει πιθα¬ 
νώς και ποινικές ευθύνες. 

4.0 κατά τα ανωτέρω καθορισμός του αριθμού των σε¬ 
λίδων για την καταβολή του συγγραφικού δικαιώματος γί¬ 
νεται από την υπηρεσία (ή επιτροπή) δημοσιευμάτων του 
ΑΕΙ, μέλος ΔΕΠ του οποίου είναι ο συγγραφέας, ή αλλιώς 
του ΑΕΙ που κατέβαλε το κόστος εκτύπωσης των περισσό¬ 
τερων αντιτύπων. 

5. Στην περίπτωση αγοράς του βιβλίου από το εμπόριο 
είναι προφανές ότι δεν καθορίζονται συγγραφικά δικαιώ¬ 
ματα, δεδομένου ότι τόσο αυτά όσο και η φύλαξη και διά¬ 
θεση απευθείας στους φοιτητές συμπεριλαμβάνονται 
στην τιμή αγοράς και αποτελούν αποκλειστική υποχρέωση 
του εκδότη. 

Αρθρο 8 

Διανομή στους φοιτητές 

1. Όλοι οι φοιτητές που εγγράφονται σε Α.Ε.Ι., είτε με 
εισαγωγικές είτε με μετεγγραφή, έχουν δικαίωμα να πά¬ 
ρουν δωρεάν τα διδακτικά βιβλία, τα βοηθήματα και τις 
πανεπιστημιακές παραδόσεις για τα μαθήματα που προ- 
βλέπονται από το ενδεικτικό πρόγραμμα σπουδών για το 
εξάμηνο εγγραφής, εφόσον πληρούν τις προϋποθέσεις 
του άρθρου 22 του Ν. 2083/92. Δε δικαιούνται δωρεάν δι¬ 
δακτικά βιβλία όσοι εγγράφονται για δεύτερο πτυχίο. Εξαι¬ 
ρούνται όσοι εγγράφονται με εξετάσεις από τα ΤΕΙ. 

Το δικαίωμα της δωρεάν χορήγησης βιβλίων ακολουθεί 
το όριο εισοδήματος όπως εκάστοτε ισχύει για τις διάφο¬ 
ρες κατηγορίες (Ν. 2083/92 άρθρο 22) και αποδεικνύεται 
απο υπεύθυνη δήλωση του Ν. 1599/ του φοιτητή και το 
εκκαθαριστικό σημείωμα της εφορίας του υπόχρεου υπο¬ 
βολής φορολογικής δήλωσης. Το σημείωμα αυτό ή νόμιμα 
επικυρωμένο αντίγραφό του επιδεικνύεται στη γραμμα¬ 
τεία της Σχολής κατά την υποβολή της δήλωσης προτίμη¬ 
σης μαθημάτων, η οποία πρέπει να υποβάλλεται στη γραμ¬ 
ματεία του τμήματος στην αρχή κάθε εξαμήνου (Ν. 2083/ 
92, άρθρο 9, παρ. 4). Η δήλωση αυτή υποβάλλεται εις δι- 
πλούν και τα στοιχεία του εκκαθαριστικού σημειώματος 
(ΑΦΜ, αρμόδια ΔΟΥ και συνολικό δηλωθέν εισόδημα) ση¬ 
μειώνονται σε ειδικό τμήμα της που είτε υπάρχει στο 
έντυπο είτε τοποθετείται με σφραγίδα. Η ένδειξη «Δι¬ 
καιούται δωρεάν χορήγηση συγγραμμάτων με την προϋ¬ 
πόθεση ότι δεν τα έχει ξαναπάρει» καταχωρείται στα δύο 
αντίτυπα, το ένα εκ των οποίων, νομίμως υπογεγραμμένο, 
παίρνει ο φοιτητής. Σε περίπτωση που δεν υπάρχει εκκα¬ 
θαριστικό σημείωμα επειδή το εισόδημα είναι κάτω από το 
αφορολόγητο όριο, αυτό πρέπει να αποδεικνύεται με σχε¬ 
τική βεβαίωση της οικείας Δ.Ο.Υ. ότι δεν έχει υποβληθεί 
δήλωση εισοδήματος από τον υπόχρεο. 

Με το αντίγραφο αυτό ο φοιτητής μπορεί να παραλαμ- 
βάνει αμέσως τα δωρεάν βιβλισ τών μαθημάτων που έχιε 
δηλώσει. Ο διανέμων είναι υποχρεωμένος να ακυρώνει τα 
αντίτυπα αυτά με την τοποθέτηση στο εσώφυλλο και το 
οπισθόφυλλο σφραγίδας με την ένδειξη «ΔΙΑΝΕΜΕΤΑΙ 
ΔΩΡΕΑΝ - ΕΚΤΟΣ ΕΜΠΟΡΙΟΥ και να κρατά κατάσταση 
με τα στοιχεία των φοιτητών αυτών και μόνο, δεδομένου 
ότι οι υπόλοιποι φοιτητές δε δημιουργούν καμιά χρηματική 

απαίτηση. Συνιστάται όμως η μονογραφή των δηλώσεων 
για αποφυγή διπλής χορήγησης. Η απόδοση των χρημάτων 
που προκύπτουν από την πώληση βιβλίων που εξεδόθή- 
σαν από το ΑΕΙ θα γίνεται από το διανομέα στο ΑΕΙ εντός 
30 ημερών από την ημερομηνία εξετάσεως του αντίστοι¬ 
χου μαθήματος με βάση τόν εναπομείναντα αριθμό αντι¬ 
τύπων. Για τις δοσοληψίες που αφορούν την περίπτωση 
αυτή εκδίδονται τα προβλεπόμενα από τον ΚΒΣ παραστα¬ 
τικά, τόσο από το ΑΕΙ όσο και από τον διανομέα. Τα 
χρήματα αυτά θα κατατίθενται στο φορέα 120 ΚΑΕ 1123 
του ΑΕΙ και θα χρησιμοποιούνται ΑΕΙ για τις ανάγκες έκδο¬ 
σης και διακίνησης των συγγραμμάτων. 

Οι προαναφερθέντες φοιτητές έχουν δικαίωμα να συ¬ 
νεχίσου ν να παίρνουν δωρεάν το αντίστοιχο διδακτικό 
υλικό σε καθένα από τα επόμενα εξάμηνα, για τα μαθή¬ 
ματα που δηλώνουν για κάθε νέο εξάμηνο, εφόσον εξακο¬ 
λουθούν να πληρούν τις προϋποθέσεις του άρθρου 22 του 
Ν. 2083/92. Επίσης μπορούν να παραλάβουν δωρεάν βι¬ 
βλία με την ίδια διαδικασία και δικαιούμενοι δωρεάν βιβλία 
φοιτητές άλλων τμημάτων του ίδιου ΑΕΙ τα οποία δεν περι¬ 
λαμβάνουν το αντίστοιχο μάθημα στο ενδεικτικό πρό¬ 
γραμμα σπουδών (μαθήματα «ελεύθερης επιλογής»), 
εφόσον το αντίστοιχο μάθημα υπάρχει στην προαναφερ- 
θείσα δήλωση. 

Στην περίπτωση αυτή πρέπει να προσκομίζεται εφάπαξ 
και ιδιαίτερη βεβαίωση της γραμματείας του κάθε τμήμα¬ 
τος προς το διανέμοντα το βιβλίο, ως δικαιολογητικό της 
διανομής. 

2. Ο φοιτητής που παραλείπει να παραλάβει τα δωρεάν 
βιβλία και τα βοηθήματα στις προθεσμίες που ορίζονται 
από τον αρμόδιο φορέα χάνει το δικαίωμα αυτό. 

3. Φοιτητής που πήρε δωρεάν μία φορά τα βιβλία, βοη¬ 
θήματα ή πανεπιστημιακές παραδόσεις για συγκεκριμένο 
μάθημα, δεν έχει δικαίωμα να ξαναπάρει, εκτός από την 
περίπτωση που εγκρίθηκε νέα έκδοση. 

4. Η τιμή πώλησης των βιβλίων στους μη δικαιουμένους 
δωρεάν χορήγησης φοιτητές δεν μπορεί να υπερβαίνει: 

α) Την τιμή που κοστίζει στο ΥΠΕΠΘ, στην περίπτωση 
αγοράς από το εμπόριο, προσαυξημένη κατά δεκαπέντε 
στα εκατό (15%). 

β) Στην περίπτωση που το βιβλίο εκδίδεται από το ΑΕΙ 
την τιμή κόστους προσαυξημένη κατά πενήντα στα εκατό 
(50%). 

Άρθρο 9 

Ύψος συγγραφικών δικαιωμάτων 

1. Το εκάστοτε αρμόδιο ΑΕΙ καταβάλλει στο συγγραφέα 
ως αμοιβή: 

α) Ποσό εφτακοσίων (700) δρχ. για κάθε σελίδα διδα- 
,κτικού βιβλίου σύμφωνα με το άρθρο 7 παρ. 1, για την 
πρώτη διανομή μετά την έγκριση. 

β) Το πενήντα στα εκατό (50%) της αρχικής αμοιβής για 
το επόμενο ακαδημαϊκό έτος. 

γ) Η ρύθμιση του προηγουμένου εδαφίου β' ισχύει για 
δύο έτη και στην περίπτωση που η συνέλευση του τομέα 
ανανεώσει την έγκριση για διανομές του ίδιου βιβλίου σε 
επόμενες διετίες, εφόσον πρόκειται για φωτοανατύπωση 
της αρχικής έκδοσης ή οι βελτιώσεις έχουν έκταση κατώ¬ 
τερη από το εικοσιπέντε στα εκατό (25%) του κειμένου 
της αρχικής έκδοσης. 

δ) Αν οι βελτιώσεις είναι περισσότερες από το εικοσιπέ- 


ντε στα εκατό (25%) του κειμένου της αρχικής έκδοσης, 
και ύστερα από σχετική βεβαίωση του αρμόδιου τομέα, 
ισχύει η ρύθμιση του εδαφίου α'. 

ε) Ποσό τετρακοσίων (400) δρχ. για κάθε σελίδα πανε¬ 
πιστημιακών παραδόσεων, σύμφωνα με το άρθρο 7 παρ. 1 
και 3, για την πρώτη διανομή μετά την έγκριση και το πενή¬ 
ντα στα εκατό (50%) της παραπάνω αμοιβής για τον επό¬ 
μενο χρόνο. 

2. Για μεταφράσεις που εγκρίνονται να διανεμηθούν 
στους φοιτητές και εκδίδονται από το ΑΕΙ, η συνολική 
αμοιβή για την εκχώρηση του εκδοτικού δικαιώματος στην 
ελληνική γλώσσα και την πραγματοποίηση της μετάφρα¬ 
σης ορίζεται στα πενήντα στα εκατό (50%) της τιμής της 
παρ. 1 εδ. α. του άρθρου αυτού. 

Αν τα μεταφραστικά δικαιώματα έχουν εκχωρηθεί σε 
εκδοτική επιχείρηση, το ένταλμα πληρωμής εκδίδεται στο 
όνομά της. Οι διατάξεις σχετικά με το ανώτατο όριο σελί¬ 
δων ισχύουν και στην περίπτωση αυτή. 

3) Η αμοιβή για κώδικες και συλλογές νομοθεσίας και 
κλασικών κειμένων ορίζεται στα πενήντα στα εκατό (50%) 
της αμοιβής που ισχύει για τα διδακτικά βιβλία, με ανώτατο 
όριο κοστολογουμένων σελίδων ως εξακόσιες (600) για 
τους κώδικες και ως τριακόσιες (300) για τις συλλογές νο¬ 
μοθεσίας και κλασικών κειμένων. Σε περίπτωση καθαρής 
φωτοαναπαραγωγής δεν καταβάλλονται συγγραφικά δι¬ 
καιώματα. 

4) Αν οι συγγραφείς του διδακτικού βιβλίου είναι δύο, η 
αμοιβή κατανέμεται εξίσου, προσαυξημένη κατά είκοσι 
στα εκατό (20%). Αν οι συγγραφείς είναι τρεις ή περισσό¬ 
τεροι, η αμοιβή κατανέμεται σε ίσα μερίδια προσαυξημένη 
κατά τριάντα στα εκατό (30%). 

5) Τα συγγραφικά δικαιώματα δεν προσαυξάνουν εξαι- 
τίας της διανομής του ίδιου βιβλίου σε άλλο τμήμα του 
ίδιου ή άλλου ΑΕΙ. 

Άρθρο 10 

Μεταβατικές διατάξεις 

1- Τυχόν υπάρχουσες εκκρεμότητες έκδοσης, διανο¬ 
μής, κοστολόγησης των διδακτικών βιβλίων των ΑΕΙ, έκ¬ 
δοσης των σχετικών ενταλμάτων και πληρωμής από το 
έτος 1984 και εντεύθεν ρυθμίζονται από τις διατάξεις της 
1402/84 (ΦΕΚ 159/20.3.84 τ.Β') υπουργικής απόφασης, 
όπως αυτή τροποποιήθηκε κατα συμπληρώθηκε σε μετα¬ 
γενέστερες υπουργικές αποφάσεις. Γ ια τη ρύθμιση αυτή 
είναι δυνατό να λαμβάνονται υπόψη, με κοινή συμφωνία, 
και διατάξεις της παρούσας απόφασης. Η τακτοποίηση 
των εκκρεμοτήτων πρέπει να περατωθεί ως τις 28 Φε¬ 
βρουάριου 1994. 

2. Οι προθεσμίες του προβλέπονται στις παρ. 3 και 4 
του άρθρου 3 της παρούσας όσον αφορά τα βιβλία και 
βοηθήματα που θα εγκριθούν για το χειμερινό και το θε¬ 
ρινό εξάμηνο του ακαδημαϊκού έτους 1993 - 1994 δεν θα 
ισχύσουν λόγω καθυστερημένης ενάρξεως ισχύος της. 
Στην περίπτωση αυτή μπορεί να ισχύει η προηγούμενη κο¬ 
στολόγηση αυξημένη κατά 15%, εφόσον υπάρχει και την 
αποδέχεται ο εκδότης. 

Άρθρο 11 

Η απόφαση ισχύει από τη δημοσίευσή της στην εφημε¬ 
ρίδα της Κυβερνήσεως και αφορά διανομές που θα γίνουν 

από 1η Σεπτεμβρίου 1993. Προηγούμενες σχετικές 
υπουργικές αποφάσεις παύουν να ισχύουν, εκτός αν άλ¬ 
λως ορίζεται στην απόφαση αυτή. 

Από τις διατάξεις αυτής της απόφασης προκαλεΐται δα¬ 
πάνη σε βάρος του κρατικού προϋπολογισμού, το ύψος 
της οποίας δεν μπορεί να προσδιοριστεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



